výživový doplnok
Dobry den, som pohybovo aktivna seniorka 64 rocna a chcem sa Vas opytat ci je vhodne pri obcasnej bolesti   (v noci prebudenie na bolest) v lavom bedrovom klbe (mierna bolest zacala len nedavno) uzivat vyzivovy doplnok "KLOUBIN". Dakujem pekne.
Dobrý deň,
ďakujeme za Vašu otázku.
Produkt Kloubin sa nenachádza v databáza farmaceutických produktov SR.  Z tohto dôvodu nie je v mojej kompetencii sa vyjadriť k jeho určeniu, dávkovaniu, ani bezpečnosti.
Bolesť bedrového kĺbu môže mať rôzne príčiny. Objavuje sa v dôsedlku zlomeniny, zápalového ochorenia, artrózy, či iných ochorení. Bolesti bedrového kĺbu sa môžu prejavovať v rôznych oblastiach okolo samotného kĺbu. Určenie presného miesta bolesti môže pomôcť diagnostikovať príčinu. V prípade, že sa objavuje bolesť vo vnútri bedrového kĺbu alebo v oblasti slabín, môže to poukazovať na problém so samotným bedrovým kĺbom. Ak pociťuje bolesť na vonkajšej strane bedier, v hornej časti stehna alebo na vonkajšej strane zadku, môže byť spôsobená problémami s mäkkými tkanivami.
Tejto téme sa podrobnejšie venovala kolegyňa v samostatnom
príspevku
.
Žiaľ, v našej kompetencii nie je určiť príčinu takýchto ťažkostí. Pre stanovenie diagnózy je potrebné komplexné lekárske vyšetrenie. Preto Vám odporúčam návštevu lekára.
Prajem Vám pekný deň.
S pozdravom
PharmDr. Patrícia Čečková